424.35 REGOLAMENTI DWAR APPARAT TAX-XOGĦOL (ĦTIĠIET MINIMI GĦAS-SAĦĦA U S-SIGURTÀ) L-AVVIŻ LEGALI 293 tal-2016. L-AVVIŻ LEGALI 293 tal-2016. 1. Titolu u skop. (1) It-titolu ta’ dawn ir-regolamenti hu r-Regolamenti dwar l-Apparat tax-Xogħol (Ħtiġiet Minimi għas-Saħħa u s-Sigurtà). (2) L-iskop ta’ dawn ir-regolamenti huwa li jkunu stabbiliti l-ħtiġiet minimi ta’ saħħa u sigurtà għall-użu ta’ apparat minn ħaddiema fuq il-post tax-xogħol. (3) L.S.424.18 Id-dispożizzjonijiet tar-Regolamenti dwar Disposizzjonijiet Ġenerali dwar is-Saħħa u s-Sigurtà fuq il-Postijiet tax-Xogħol, hawn iżjed ’il quddiem imsejħa "ir-Regolamenti dwar Dispożizzjonijiet Ġenerali", għandhom japplikaw kompletament għall-iskop kollu msemmi fis-sub regolament (2), bla ħsara għal dispożizzjonijiet iktar strinġenti u, jew speċifiċi li jinsabu f’dawn ir-regolamenti. Tifsir. 2. F’dawn ir-regolamenti, sakemm il-kuntest ma jitlobx mod ieħor: " apparat tax-xogħol " tfisser kull magna, apparat, għodda jew stallazzjoni fuq ix-xogħol; "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol imwaqqfa bl-artikolu 8 ta’ l-Att; "ħaddiem espost" tfisser kull ħaddiem li jkun qieghed ghalkollox jew parzjalment f’żona ta’ periklu; "operatur " tfisser il-ħaddiem jew ħaddiema mogħtija l-biċċa xogħol li jużaw l-apparat tax-xogħol; "persuna kompetenti " tfisser persuna li jkollha l-kwalifiki adegwati, taħriġ adattat u tagħrif, esperjenza u prattika suffiċjenti, biex twettaq mingħajr ħsara l-biċċa xogħol speċifika jew ix-xogħol meħtieġ; " użu ta’ apparat tax-xogħol " tfisser kull attività li tinvolvi apparat tax-xogħol bħall-istartjar u t-twaqqif tal-apparat, l-użu tiegħu, it-trasport, it-tiswija, il-modifika, il-manutenzjoni u servicing, inkluż partikolarment, it-tindif; "żona ta’ periklu " tfisser kull żonafi u, jew qrib apparat tax-xogħol li fih ħaddiem espost jista’ jkun soġġett għal xi riskju għal saħħtu jew għas-sigurtà tiegħu. 3. Dmirijiet ta’ min iħaddem-dmirijiet ġenerali. (1) (a) Min iħaddem għandu jieħu l-miżuri meħtieġa biex jiżgura li l-apparat tax-xogħol għad-dispożizzjoni tal-ħaddiema fl-intrapriża u, jew l-istabbiliment innifsu jkunu adatti għax-xogħol li jkun ser jitwettaq jew adattiki fimiss għall-iskop u jkunu ser jintużaw mill-ħaddiema mingħajr periklu għas-sigurtà u għas-saħħa tagħhom. (b) Fl-għażla tal-apparat tax-xogħol li huwa jipproponi li jintuża, miniħaddem għandu jagħti każ tal-kondizzjonijiet u l-karatteristiċi speċifiċi tax-xogħol kif ukoll tal-periki li jeżistu fl-intrapriża u, jew l-istabbiliment, b’mod speċjali fil-post tax-xogħol, għas-sigurtà u s-saħħa tal-ħaddiema, u, jew kull periklu addizzjonali li jirriżulta mill-użu tal-apparat inkwistjoni. (2) Fejn ma jkunx għalkollox possibbli li jiġi hekk żgurat li l-apparat tax-xogħol jista’ jintuża mingħajr riskju għas-saħħa u s-sigurtà tal-ħaddiema, miniħaddem għandu jieħu l-miżuri meħtieġa biex jimminimizza dawk ir-riskji. 4. (1) Mingħajr preġudizzju għad-dispożizzjonijiet tar-regolament 3, miniħaddem għandu jakkwista u, jew juża u, jew jippermetti li jintuża apparat tax-xogħol li ikun jaqbel mal-ħtigiet minimi stipulat f’dawn ir-regolamenti sakemm ebda provvediment leġislattiv ieħor ma jkun applikabbli jew ikun hekk biss applikabbli parzjalment. (2) Min iħaddem għandu jieħu l-miżuri meħtieġa biex jiżgura li, matul il-ħajja tax-xogħol tiegħu kollha, l-apparat tax-xogħol ikun qiegħed jinżamm, permezz ta’ manutenzjoni adegwata, f’tali livell li jkun jaqbel mad-dispożizzjonijiet tas-sub regolament (1). 5. (1) Min iħaddem għandu jiżgura li fejn is-sigurtà tal-apparat tax-xogħol tkun tiddependi fuq il-kondizzjonijiet tal-istallazzjoni, dak l-apparat għandu jkun soġġett għall-ispezzjoni tal-bidu (wara l-istallazzjoni u qabel ma jibda’ jaħdem) u għal spezzjoni wara l-assemblaġġ f’post ġdid jew f’lokalità ġdida minn persuni kompetenti, biex ikun żgurat li l-apparat tax-xogħol ikun ġie stallat sew u jkun qed jaħdem sew. (2) Min iħaddem għandu jiżgura li apparat tax-xogħol espost għall-kondizzjonijiet li jikkawżaw deterjorament u li jista’ jwassal għal sitwazzjonijiet ta’ periklu, isirulu- (a) spezzjonijiet perjodiċi u, meta jkun adatt, testijiet minn persuni kompetenti, (b) spezzjonijiet speċjali minn persuni kompetenti kull darba li jseħħu ċirkostanzi eċċezzjonali li jistgħu jipperikolaw is-sigurtà tal-apparat tax-xogħol, bħal xogħol ta’ modifika, inċidenti, fenomeni naturali jew perijodi twal ta’ inattività, sabiex ikun żgurat li jinżammu kondizzjonijiet tas-saħħa u s-sigurtà u li d-deterjorazzjoni tkun tista’ tinkixef u tiġi rimedjata fil-pront. (3) Meta xi difett jinstab f’xi apparat tax-xogħol jew mezz ta’ sigurtà b’xi eżami jew prova taħt dan ir-regolament u, fil-fehma tal-persuna kompetenti li tagħmel l-eżami u l-prova jew- (a) l-imsemmi difett joħloq periklu lil persuni impjegati u minħabba f’hekk l-apparat tax-xoghol jew il-mezz ta’ sigurtà (skond il-każ) m’għandux jintuża sakemm id-difettjitranġa; (b) l-imsemmi difett jista’ jkun li joħloq periklu lil persuni impjegati u minħabba f’hekk l-apparat tax-xoghol jew il-mezz ta’ sigurtà (skond il-każ) m’għandux jintuża wara li jgħaddi perjodu speċifikat kemm-il darba l-imsemmi difett ma jitranġax, dak id-difett għandu, kemm jista’ jkun malajr wara li jitlesta l-eżami u l-prova, jiġi avżat bil-miktub mill-persuna kompetenti lil min iħaddem u, fil-każ ta’ difett li jaqa’ taħt il-paragrafu (b), dak l-avviż għandu jinkludi l-perjodu li fih, fil-fehma tal-persuna kompetenti, id-difett għandu jitran[a. (4) Ir-riżultati tal-ispezzjonijiet għandhom jiġu reġistrati minn min iħaddem u jinżammu għal perjodu minimu ta’ sentejn. (5) Meta jintuża apparat tax-xogħol barra mill-intrapriża dan għandu jkollu prova fiżika fuq u li l-aħħar spezzjoni meħtieġa li ssir b’dawn ir-regolamenti tkun fil-fatt saret. (6) Kull record li joħroġ minn xi spezzjoni għandu jinżammhekk li l-Awtorità tkun tistata rah meta titlob li tagħmel dan. 6. Apparat tax-xogħol li jinvolvi riskji speċifiċi. Meta l-użu ta’ apparat tax-xogħol ikun x’aktarx jinvolvi xi riskju speċifiku għas-sigurtà jew is-saħħa tal-ħaddiema, miniħaddem għandu jieħu l-miżuri meħtieġa biex jiżgura li: (a) l-użu tal-apparat tax-xogħol ikun ristrett għal dawk il-persuni li jkunu ngħataw l-inkarigu li jużawh; (b) fil-każ ta’ tiswijiet, modifikazzjonijiet, manutenzjoni jew servicing, ikunu l-ħaddiema involuti f’dak ix-xogħol li jiġu speċifikament imqabbda jagħmlu dak ix-xoghol. 7. Ergonomija u s-saħħa fuq il-post tax-xogħol. Għandu jingħata każ sew minn min iħaddem dwar il-mod kif wieħed joqgħod u fejn għandhom joqogħdu l-ħaddiema waqt li jkunu qegħdin jużaw apparat tax-xogħol u dwar il-prinċipji ergonomiċi, meta miniħaddem ikun qed japplika l-ħtiġiet minimi ta’ saħħa u sigurtà. 8. Informazzjoni lill-ħaddiema. (1) Mingħajr preġudizzju għar-Regolamenti dwar Dispożizzjonijiet Ġenerali, miniħaddem għandu jieħu l-miżuri meħtieġa biex jiżġura li l-ħaddiema jkollhom għad-dispożizzjoni tagħhom informazzjoni adegwata u, meta jkun meħtieġ, istruzzjonijiet bil-miktub dwar l-apparat tax-xogħol li jintuża f’xogħlhom. (2) L-informazzjoni u l-istruzzjonijiet bil-miktub għandu mill-inqas ikun fihom informazzjoni adegwata dwar is-saħħa u s-sigurtà: (a) il-kondizzjonijiet tal-użu tal-apparat tax-xogħol, (b) sitwazzjonijiet mhux normali prevedibbli, (ċ) il-konklużjonijiet li tasal għalihom mill-esperjenza, meta jkun adatt, bl-użu tal-apparat tax-xogħol. (3) Il-ħaddiema għandhom ikun mgħarrfa bil-perikli li jiffaċċaw, bl-apparat tax-xogħol li jinsab fl-inħawi jew fuq is-sit tax-xogħol, u b’kull bidla li tista’ tolqothom, sakemm dan ikun jolqot l-apparat tax-xogħol li jinġieb fl-inħawi jew fuq is-sit tax-xogħol, fil-viċinanzi tagħhom, ukoll jekk huma ma jużawx dak l-apparat direttament. (4) L-informazzjoni u l-istruzzjonijiet bil-miktub għandhom ikunu jiftiehmu sew mill-ħaddiema involuti. 9. Taħriġ tal-ħaddiema. Mingħajr preġudizzju għar-regolament 14 tar-Regolamenti dwar Dispożizzjonijiet Ġenerali, miniħaddem għandu jieħu l-miżuri kollha meħtieġa biex jiżgura li: (a) dawk il-ħaddiema li jingħataw l-inkarigu li jużaw apparat tax-xogħol, jingħataw taħriġ a degwa t inkluż taħriġ dwar kull riskju li dak l-uzu jista’ jkun jinvolvi, u (b) il-ħaddiema msemmija fir-regolament 6(b) jirċievu taħriġ speċifiku adegwat. 10. Konsultazzjoni u parteċipazzjoni tal-ħaddiema. Il-konsultazzjoni u l-parteċipazzjoni tal-ħaddiema u, jew tar-rappreżentanti tagħhom għandhom isiru skond ir-regolament 13 tar-Regolamenti dwar Dispożizzjonijiet Ġenerali dwar materji li jkopru dawn ir-regolamenti, inklużi l-Iskedi. 11. Fuq mintaqa’ l-prova. F’kull proċediment għal reat taħt dawn ir-regolamenti li jkun dwar xi nuqqas ta’ ħarsien ta’ xi dmir jew rekwiżit li ssir xi ħaġa, jew li ssir xi ħaġa sakemm dan ikun raġonevolement prattikabbli, ikun għall-akkużat li jkollu jġib prova, skond il-każ, li ma kienx prattikabbli jew li ma kienx raġonevolment prattikabbli li jsir iktar milli fil-fatt ikun sar dwar dak id-dmir jew rekwiżit, jew li ma kien hemm ebda mezz prattikabbli aħjar minn dak attwalment użat biex jiġi sodisfatt dak id-dmir jew rekwiżit. 12. Kull persuna li xjentement jew bi traskuraġni tindaħal fil-proċess li post tax-xogħol ikun wieħed siguru san, tkun ħatja ta’ reat.